Падуа

Падуа,  Padova — главный город провинции Падуа в регионѣ Венето на сѣверовыходѣ Италии з обывательством  (апрѣль 2019).

Покровителями города ся поважують Святый Антоний и евангелиста Лука, святый апостол. Первый ту умер и спочивать в криптѣ базиликы Santo Antonio, другого мощи суть перенесены до базиликы Santa Giustina. День города ославують 13. юна.

 Полога 
Лежить на Венецийской низинѣ, о 20 км на запад од Венецийской лагуны. Про свою выгодну пологу в сучасности стала ся важным транспортным и логистичным центром. Еден з найвекшых желѣзничных узлох: одты ся розходять на четыри стороны двоколейовы електрификованы линии. Узел автодорог. Сплавныма про шифы каналами звязана з морьом. Мать ай летиско, але тото служить лем про домашны бизнесовы и медицинскы перевозкы.Асейнов Р. М., Галкина Т. А.

 История 
Римский Patavium (Патавия) первый раз споминать под роком  римскый историк  Ливий, котрый ся там родив (59 до н. е.).Encyclopedia Britannica 

В часѣ Другой Пунской войны Патавия была по боку Римской републикы. В року 408 была спустошена Визиготами под велительством Аларика I. 
Вельо разы переходила из рук в рукы. Од року 1222, коли ту основана универзита, друга найстарша в Италии по болоньской, ставать ся научным центром. В року 1231 ту умер Святый Антоний Падуанскый, котрый наступного року быв канонизованый. В сучасности Святый Антоний е покровительом Падуи, знаменита базилика Santo Antonio (1232–1307), де святый спочивать в криптѣ, ся бечелуе меджи найвекшыма архитектурныма памятниками своей добы, а Падуа меджи головнѣйшыма одпустовыма мѣстами.

Ботанична загорода Падуи, основана в року 1545, ся поважуе за найстаршу в Европѣ. Была створена на пестованя лѣчебных ростлин про медицинску факулту тутешной универзиты. В сучасности записана до списку Свѣтовой дѣдовизны ЮНЕСКО (1997) як памятник ч. 824.

 Газдовство 
Основу газдовства чинить сфера служб: торговля, транспорт, логистика, култура и едукация,туристичный бизнес. Регуларно ся одбывають меджинародны выставкы-торговицѣ. В року1946 в Падуи была створена индустриална зона, в котрой теперь суть около 1300 розличных промысловых фирм зоз сумарным числом затрудненых около 50 тысяч особ, што выробляють продукцию машинарства (желѣзничны вагоны и локомотивы, металообробны и земледѣлскы машины, обладунок про скоряно-обувну выробу, розлична електроника; бициклѣ и моторкы), хемичну, потравинову, полиграфичну продукцию, обув, текстилии, убраня, бутор.
 Интересны факты 
 На честь города названа планетка (363) Падуа, объявлена в року 1893.
 Падуа мать уникатный городскый трам­вай на пневматиках, котрый ся засобуе електричнов енергиов через едну шину; (такый трамвай в Ев­ро­пѣ ещи мать лем французскый Клер­мон-Фер­ран).

 Жерела и одказы 



 Референции 

Категория:Населены пункты Италии